ขอสอบถามหน่อยค่ะว่าประจำเดือนมารอบที่แล้ววันที่ 16 พฤศจิกายนแล้วมาอีกรอบวันที่ 5 ธันวาคมมันผิดปกติหรือเปล่าคะ แถมไปฉีดวัคซีนมาวันที่ 22 พฤศจิกายนด้วยค่ะอยากทราบว่ามันยังปกติหรือเปล่าหรือว่าเป็นเพราะว่าไปฉีดวัคซีนมา เพราะว่าปกติรอบเดือนจะห่างกันประมาณ29ถึง 30 วันแต่แค่ 20 วัน 20 วันนี้หมายถึงรอบเดือนของเดือนตุลาคมนะคะ
สวัสดีค่ะประจำเดือนปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกการที่เลือดออกมาเร็วกว่า 22 วันนับจากครั้งก่อนนั้น ถือว่าอาจจะมาเร็วผิดปกติ และอาจจะไม่ใช่เลือดประจำเดือน คือเป็นเลือดออกผิดปกติทางช่องคลอดได้ ซึ่งอาจมีสาเหตุมาจาก ผลข้างเคียงจากการใช้ยาคุม ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบการไปรับวัคซีนมานั้น ไม่น่าจะมีผลใดๆต่อรอบเดือนค่ะ หากยังมีเลือดออกผิดปกติทางช่องคลอดต่อเนื่อง ควรไปพบแพทย์เพื่อตรวจหาสาเหตุต่อไป